CELEX: 32008D1065
Language: sl
Date: 2008-10-22 00:00:00
Title: Odločba št. 1065/2008/ES Evropskega parlamenta in Sveta z dne 22. oktobra 2008 o razveljavitvi Odločbe Sveta 85/368/EGS o primerljivosti poklicnih kvalifikacij med državami članicami Evropske skupnosti

30.10.2008   
            
            
               SL
            
            
               Uradni list Evropske unije
            
            
               L 288/4
            
         
      ODLOČBA št. 1065/2008/ES EVROPSKEGA PARLAMENTA IN SVETA
   
   z dne 22. oktobra 2008
   o razveljavitvi Odločbe Sveta 85/368/EGS o primerljivosti poklicnih kvalifikacij med državami članicami Evropske skupnosti
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 150(4) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Politike Skupnosti o boljši zakonodaji poudarjajo pomen poenostavljanja nacionalne zakonodaje in zakonodaje Skupnosti kot temeljnega elementa za povečanje konkurenčnosti podjetij in doseganje ciljev programa lizbonske strategije.
            
         
               (2)
            
            
               Izvajanje Odločbe Sveta 85/368/EGS (3) pri doseganju primerljivosti poklicnih kvalifikacij v korist delavcev, ki iščejo zaposlitev v drugi državi članici, ni bilo učinkovito.
            
         
               (3)
            
            
               Metode in pristop za opisovanje in primerjavo kvalifikacij iz Odločbe 85/368/EGS se razlikujejo od tistih, ki se trenutno uporabljajo v sistemih izobraževanja in usposabljanja.
            
         
               (4)
            
            
               Odločba 85/368/EGS je s sprejetjem Priporočila Evropskega parlamenta in Sveta z dne 23. aprila 2008 o uvedbi evropskega ogrodja kvalifikacij za vseživljenjsko učenje (4) presežena.
            
         
               (5)
            
            
               Odločbo 85/368/EGS bi bilo zato treba razveljaviti –
            
         SPREJELA NASLEDNJO ODLOČBO:
   Člen 1
   Odločba 85/368/EGS se razveljavi.
   Člen 2
   Ta odločba začne veljati dvajseti dan po objavi v Uradnem listu Evropske unije.
   Člen 3
   Ta odločba je naslovljena na države članice.
   
      V Strasbourgu, dne 22. oktobra 2008
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         J.-P. JOUYET
         
      
   
   
      (1)  UL C 162, 25.6.2008, str. 90.
   
      (2)  Mnenje Evropskega parlamenta z dne 20. maja 2008 (še ni objavljeno v Uradnem listu) in Sklep Sveta z dne 25. septembra 2008.
   
      (3)  UL L 199, 31.7.1985, str. 56.
   
      (4)  2. UL C 111, 6.5.2008, str. 1.